b'\n_START_ARTICLE_\nLe boulet\n_START_SECTION_\nContext hist\xc3\xb2ric de l\' obra\n_START_PARAGRAPH_\nAquesta obra se situa a principis del segle XX, quan Miquel Blay i la seva fam\xc3\xadlia es van traslladar a Neuilly sur Seine, al Boulevard Bineau num. 67, a Par\xc3\xads. Es tracta d\'una escultura entre el realisme, on es representa la realitat tal com \xc3\xa9s, i el modernisme, on l\' artista difumina una mica la imatge i li atorga un significat. Aquesta obra va ser creada juntament amb l\'escultura l\'Eclosi\xc3\xb3 i va ser presentada alhora al Salon de la Societ\xc3\xa9 des Artistes Fran\xc3\xa7ais de 1906 de Paris.\n_START_SECTION_\nTema\n_START_PARAGRAPH_\nL\'obra est\xc3\xa0 formada per un home nu, dret i en actitud de caminar, que intenta avan\xc3\xa7ar, mentre que al seu darrere una dona, asseguda al terra, l\'agafa fortament per la cam dreta, tot recargolant-s\'hi, com un c\xc3\xa0stig que ell ha d\'arrossegada. Observant el context de l\'escultor en aquella \xc3\xa8poca i tenint en compte que les representacions de conceptes intel\xc2\xb7lectuals es feien mitjan\xc3\xa7ant figures femenines, la dona que agafa les cames de l\'home podria representar la feblesa humana, la depend\xc3\xa8ncia d\'un desig o el turment que en tortura l\'esperit. L\'escultor hauria volgut plasmar en l\'escultura la lluita per la superaci\xc3\xb3 personal, per v\xc3\xa8ncer les contradiccions de l\'exist\xc3\xa8ncia humana, les quals ens frenen l\'avan\xc3\xa7.\n_START_SECTION_\nDescripci\xc3\xb3\n_START_PARAGRAPH_\nGrup d\'home i dona. L\'home dret, nu i en actitud de caminar. Darrere seu, asseguda a terra, la dona tamb\xc3\xa9 nua, agafa fortament la cama dreta de l\'home, tot recargolant-s\'hi. Modelat acurat amb tractament m\xc3\xa9s texturat a l\'home. Cal destacar la plasmaci\xc3\xb3 de les diverses tensions que es generen en la parella: la dona que s\'agafa com una serp, amb bra\xc3\xa7os i cames al voltant de l\'home com a darrer recurs, i aquest que l\'arrossega pen\xc3\xb3s, mentre intenta avan\xc3\xa7ar, concentrant la for\xc3\xa7a en el peu de la cama lliure. Al davant de la base hi ha escrit una inscripci\xc3\xb3: Le Boulet.\n_START_SECTION_\nComposici\xc3\xb3\n_START_PARAGRAPH_\nL\' estructura de l\' escultura est\xc3\xa0 formada per un rectangle que correspon a la base, sobre el qual hi ha un triangle rectangle. El cap de la dona i l\' esquena de l\' home formen la diagonal. La cama i el cap de l\' home formen l\' altre costat. L\' espatlla de l\' home \xc3\xa9s el v\xc3\xa8rtex._NEWLINE_Les l\xc3\xadnies s\xc3\xb3n rectes. Les horitzontals de la base. Les verticals del cos de l\' home, i les diagonals del cos de la dona i l\' espatlla de l\' home.\n_START_SECTION_\nEstil\n_START_PARAGRAPH_\nL\' escultura \xc3\xa9s realista i modernista, ja que es reprodueix la realitat amb l\' anatomia humana per\xc3\xb2 alhora cont\xc3\xa9 elements t\xc3\xadpics del simbolisme, ja que intenta mostrar una idees o un significat especial per l\' artista. En aquest cas, la lluita de l\' individu contra la seva pr\xc3\xb2pia feblesa per la superaci\xc3\xb3 personal.\n_START_SECTION_\nExposicions\n_START_PARAGRAPH_\nVan haver dos exemplars que es van exposar en llocs diferents._NEWLINE_El primer exemplar:_NEWLINE_Figurava a la Sala Blay del Museu Arqueol\xc3\xb2gic d\'Olot_NEWLINE_Va ser presentat a "l\'Exposici\xc3\xb3 Commemorativa del primer centenari del naixement de Miquel Blay i F\xc3\xa0brega" Olot, setembre de 1966._NEWLINE_El segon exemplar:_NEWLINE_Va ser exposat al "Salon de la Societ\xc3\xa9 des Artistes Fran\xc3\xa7ais", Paris, 1906._NEWLINE_Tamb\xc3\xa9 va ser exposat a la "V Exposici\xc3\xb3 Interancional de Belles Arts", Barcelona, 1907, Sala Cercle Art\xc3\xadstic de Sant Lluc._NEWLINE_"Exposici\xc3\xb3n General de Bellas Artes e Ind\xc3\xbastrias Art\xc3\xadsticas", Madrid, 1908'